ai4bharat/Pralekha huggingface dataset:
உள்நாட்டு விமானப் போக்குவரத்து அமைச்சகம்
லைஃப்லைன் உடான் திட்டத்தின் கீழ் சுமார் 39 டன் மருத்துவ சரக்குகள் நாடெங்கும் கொண்டு செல்லப்பட்டுள்ளன
விமானப் போக்குவரத்து அமைச்சகத்தின் லைஃப்லைன் உடான் திட்டத்தின் கீழ், தொலைதூர மற்றும் மலைப் பகுதிகள் உட்பட நாட்டின் பல்வேறு இடங்களுக்கும் மருத்துவ சரக்குகளை எடுத்து செல்ல இது வரை 161 சரக்கு விமானங்கள் நாடெங்கும் இயக்கப்பட்டுள்ளன. 7.4.2020 வரை 39.3 டன் மருத்துவ சரக்குகள் நாடெங்கும்  கொண்டு செல்லப்பட்டுள்ளன. 240 டன் சரக்குகள் பொது முடக்கக் காலத்தில் இது வரை எடுத்துச் செல்லப்பட்டுள்ளன.
விரிவான விவரங்களைப் பெற இந்த இணைப்புக்குச் செல்லவும் : https://esahaj.gov.in/lifeline_udan/
(
சுகாதாரம் மற்றும் குடும்ப நலத்துறை அமைச்சகம்
புதுப்பிக்கப்பட்ட மத்திய அரசு சுகாதாரத் திட்ட இணையதளம் மற்றும் கைபேசிச் செயலியை டாக்டர் மன்சுக் மாண்டவியா அறிமுகப்படுத்தினார்
புதுப்பிக்கப்பட்ட மத்திய அரசு சுகாதாரத் திட்ட இணையதளம்  மற்றும் “மைசிஜிஎச்எஸ்” கைபேசிச் செயலியை மத்திய சுகாதாரம் மற்றும் குடும்ப நலம் அமைச்சர் டாக்டர் மன்சுக் மாண்டவியா டிஜிட்டல் முறையில் இன்று அறிமுகப்படுத்தினார். மத்திய சுகாதாரம் மற்றும் குடும்ப நலம் இணை அமைச்சர் டாக்டர் பாரதி பிரவீன் பவார் உடனிருந்தார்.
“கைபேசிச் செயலியுடன் இணைக்கப்பட்ட புதுப்பிக்கப்பட்ட மத்திய அரசு சுகாதாரத் திட்ட இணையதளம் தொடங்கி வைக்கப்பட்டது முக்கியமான மற்றும் சரியான நேரத்தில் எடுக்கப்பட்ட நடவடிக்கையாகும். மேம்படுத்தப்பட்ட பல அம்சங்களை இந்த இணையதளம் கொண்டுள்ளது, 40 லட்சத்திற்கும் அதிகமான பயனாளிகளுக்கு இது பலனளிக்கும்,” என்று நிகழ்ச்ச்சியில் பேசிய அமைச்சர் கூறினார்.
தொடர்ந்து பேசிய அவர், தற்போதைய கொவிட் பெருந்தொற்றின் போது எடுக்கப்பட்ட புதுமையான நடவடிக்கை இது என்றும் இதன் மூலம் வெளியில் செல்லாமல் மருத்துவ சேவைகளைப் பெறலாம் என்றும் கூறினார்.
புதுப்பிக்கப்பட்ட இணையத்தளத்தில் சேவைகள் விரிவுபடுத்தப்பட்டுள்ளதாகச் சுகாதார அமைச்சர் மேலும் தெரிவித்தார். புதிதாக வழங்கப்பட்டுள்ள தொலை-ஆலோசனை அம்சத்துடன், நிபுணர்களின் ஆலோசனையைப் பயனாளிகள் நேரடியாகப் பெறலாம் என்று அவர் கூறினார்.
இந்தச் சாதனை குறித்து தமது மகிழ்ச்சியை வெளிப்படுத்திய டாக்டர் பாரதி பிரவீன் பவார், “பெருந்தொற்றின் போது டிஜிட்டல் ஊடகப் பயன்பாடுகளை நாங்கள் புரிந்துகொண்டதன் விளைவாக இது உருவாக்கப்பட்டுள்ளது. டிஜிட்டல் சுகாதார இயக்கத்திற்கு ஏற்ப பயனாளிகள் பலன்களைப் பெறுவதற்காக இந்தப் புதிய இணையதளம் தொடங்கப்பட்டுள்ளது” என்றார்.
"எதிர்காலத்தில், 40 லட்சம் பயனாளிகளுக்கு உடல்நலம் தொடர்பான தகவல்களை வழங்க இந்த தளம் பயனுள்ளதாக இருக்கும்," என்று அவர் மேலும் குறிப்பிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1792147
குடியரசுத் தலைவர் செயலகம்
சிம்பியோசிஸ் சர்வதேசப் பல்கலைக் கழகத்தின் 15-வது பட்டமளிப்பு விழாவில் குடியரசுத் தலைவரின் உரை
குடியரசுத் தலைவர் திரு. ராம் நாத் கோவிந்த் இன்று  புனே-யில் உள்ள சிம்பியோசிஸ் சர்வதேசப் பல்கலைக் கழகத்தின் 15-வது பட்டமளிப்பு விழாவில் பங்கேற்று உரையாற்றினார்.
இந்த விழாவில் பேசிய அவர், இந்த நவீன காலத்தில் நமது பல்கலைக் கழகங்களின் வளாகங்கள் பல நாடுகளைச் சேர்ந்த குறிப்பாக, நமது அண்டை நாடுகளையும், வகுப்பறைகளில் செழுமையாக்கப்படுகிற சிறப்பு உறவு கொண்ட ஆப்பிரிக்க கண்டத்தையும் சேர்ந்த திறமைமிக்க இளைஞர்களை வரவேற்கத் திறந்திருக்கின்றன.
இந்தியாவில் உள்ள பல்வேறு கல்லூரிகள் பல்கலைக் கழகங்கள் மற்றும் உயர்கல்வி நிறுவனங்களில் 166 நாடுகளிலிருந்து 46 ஆயிரத்து, 144 மாணவர்கள் பயில்கிறார்கள் என்பது குறிப்பிடத்தகுந்தது என்று குடியரசுத் தலைவர் கூறினார். சிம்பியோசிஸ் இதில் முக்கியப் பங்கு வகிக்கிறது. ஆயிரத்திற்கும் அதிகமான சர்வதேச மாணவர்கள் இங்கு பயில்கிறார்கள் என்பதை அறிந்து, மகழ்ச்சி அடைவதாக அவர் குறிப்பிட்டார். இந்தியாவைத் தவிர வேறு 33 நாடுகளைச் சேர்ந்த 329 மாணவர்கள் இன்று பட்டம் பெறுகிறார்கள். சிம்பியோசிஸ் வளாகத்தில் பன்முக கலாச்சாரத்துடன் பலதரப்பட்ட மக்களையும் கொண்ட சூழ்நிலையை உருவாக்குவதோடு, நாடுகளுடனான நல்லுறவையும் வளர்ப்பதாக அவர் தெரிவித்தார்.
இந்தியாவில் 903 பல்கலைக் கழகங்களும், 39,050 கல்லூரிகளும் உள்ளன. ஆனால், தரம் மற்றும் உலகச் சிறப்பைப் பெறுவதில் இன்னமும் இடைவெளி இருக்கிறது. இந்தச் சூழலில் மிகச் சிறந்த உயர்கல்வி நிறுவனங்களாக 20 நிறுவனங்களை மேம்படுத்த அரசு முடிவெடுத்துள்ளது. உலகத் தரத்திற்கு இவற்றை உயர்த்துவதற்காக, பணியமர்த்துதல் மற்றும் பாடத் திட்டத்தில் நெகிழ்வுத் தன்மையோடு இருப்பதென்றும் அரசு முடிவு செய்துள்ளது. சிம்பியோசிஸ் நிர்வாகிகளும், பேராசிரியர்களும், மாணவர்களும், முன்னாள் மாணவர்களும் தங்கள் பல்கலைக் கழக துணை நிறுவனங்களில் ஒன்றை இத்தகைய சிறப்பு கல்வி நிறுவனமாகக் கட்டமைக்கப் பாடுபட வேண்டும் என்று குடியரசுத் தலைவர் வலியுறுத்தினார்.
குடியரசுத் தலைவரின் முழுமையான உரைக்கு www.pib.nic.in என்ற இணையதளத்தைக் காணவும்.
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகளுக்கு அதிகாரமளித்தல் துறை  2023 மே 11 முதல் 17 வரை கவுகாத்தியில் திவ்ய கலா மேளாவை ஏற்பாடு செய்துள்ளது
மாற்றுத்திறனாளிகளுக்கான அதிகாரமளித்தல் துறை  நாடு முழுவதும் உள்ள மாற்றுத்திறனாளி தொழில்முனைவோர் / கைவினைஞர்களின் தயாரிப்புகள் மற்றும் கைவினைத்திறனைக் காட்சிப்படுத்த, அசாமின் கவுகாத்தி நகரிலுள்ள மணிராம் திவான் வர்த்தக மையத்தில் 2023 மே 11 முதல் 17 வரை 'திவ்ய கலா மேளா' என்ற நிகழ்வை ஏற்பாடு செய்துள்ளது. ஜம்மு காஷ்மீர், வடகிழக்கு மாநிலங்கள் உட்பட நாட்டின் பல்வேறு பகுதிகளிலிருந்து வரும் கைவினைப் பொருட்கள் பார்வையாளர்களுக்கு ஒரு பரவசமான அனுபவத்தை வழங்கும்.
கிட்டதட்ட 22 மாநிலங்கள்/யூனியன் பிரதேசங்களைச் சேர்ந்த சுமார் 100 மாற்றுத்திறானாளி கைவினைஞர்கள்/கலைஞர்கள் மற்றும் தொழில்முனைவோர் தங்கள் தயாரிப்புகளைக் காட்சிப்படுத்துவர். இந்த 7 நாட்களும் காலை 10.00 மணிக்குத் தொடங்கும் இந்தக் கண்காட்சி, இரவு 10.00 மணி வரை திறந்திருக்கும். இந்நிகழ்ச்சியில் நாட்டின் பல்வேறு பகுதிகளில் இருந்து வரும் பார்வையாளர்கள் தங்களுக்கு விருப்பமான உணவு வகைகளையும் உண்டு மகிழலாம்.
இந்நிகழ்ச்சி மே 11-ம் தேதி மாலை 5.00 மணிக்குத் தொடங்கப்பட உள்ளது. மத்திய சமூக நீதித்துறை அமைச்சர் டாக்டர் வீரேந்திர குமார் தொடங்கி வைக்கிறார். இதனைத் தொடர்ந்து, நாடு முழுவதும், 12 நகரங்களில் இந்த நிகழ்வுக்கு ஏற்பாடு செய்யப்படவுள்ளது.
----
AD/CR/KPG
(Visitor Counter : 82
அறிவியல் மற்றும் தொழில்நுட்பத்துறை
இந்தியர்களில் டைப் -1 நீரிழிவு நோயைக் கண்டறிய மரபியல் உதவக்கூடும்: ஆய்வு வெளியீடு
புனேவின் கிங் எட்வர்ட் நினைவு மருத்துவமனை மற்றும் ஆராய்ச்சி மையத்தின்  ஆராய்ச்சியாளர்கள்; அறிவியல் மற்றும் ஹைதராபாத்தின் தொழில்துறை ஆராய்ச்சி கவுன்சில்  - செல்லுலார் மற்றும் மூலக்கூறு உயிரியலுக்கான மையம் , மற்றும் இங்கிலாந்தில் உள்ள எக்ஸிடெர் பல்கலைக்கழகம் இந்தியர்களில் டைப் -1 நீரிழிவு நோயைக் கண்டறிய மரபணுவில் ஏற்படும் அபாய நேர்வு மதிப்பெண் பயனுள்ளதாக இருப்பதைக் கண்டறிந்துள்ளது. அவர்கள் ஆராய்ச்சியின் முடிவுகள் அறிவியல் அறிக்கைகளில் வெளியிடப்பட்டுள்ளன. .
மரபணு அபாய நேர்வு மதிப்பெண் என்றால் என்ன? எக்ஸிடெர் பல்கலைக்கழகத்தால் உருவாக்கப்பட்டது, மரபணு அபாய நேர்வு மதிப்பெண் டைப் - 1 நீரிழிவு நோயை உருவாக்கும் வாய்ப்பை அதிகரிக்கும் என்று அறியப்பட்ட விரிவான மரபணுத் தகவல்களைக் கணக்கில் எடுத்துக்கொள்கிறது. ஒருவருக்கு டைப் -1 நீரிழிவு இருக்கிறதா என்பதை தீர்மானிக்க உதவும் வகையில் நீரிழிவு நோயறிதலின் போது இந்த மதிப்பெண் பயன்படுத்தப்படலாம்.
"சரியான நீரிழிவு வகையைக் கண்டறிவது மருத்துவர்களுக்கு கடினமான சவாலாக அதிகரித்து வருகிறது, ஏனெனில் எந்த வயதிலும் வகை 1 நீரிழிவு நோய் ஏற்படலாம் என்பதை இப்போது நாம் அறிவோம். இந்தப் பணி இந்தியாவில் இன்னும் கடினமானது, ஏனெனில் குறைந்த உடல் நிறை குறியீட்டு எண்  உள்ளவர்களுக்கு டைப் 2 நீரிழிவு நோய்கள் அதிகம் ஏற்படுகின்றன. எக்ஸிடெர் மருத்துவப் பள்ளி மருத்துவர், டாக்டர் ரிச்சர்ட் ஓரம், மரபணு அபாய நேர்வு மதிப்பெண் இந்தியர்களுக்கு ஒரு சிறந்த கருவியாகும் என்பதை நாங்கள் அறிவோம், மேலும் நீரிழிவு கீட்டோஅசிடோசிஸ்  போன்ற உயிருக்கு ஆபத்தான சிக்கல்களைத் தவிர்ப்பதற்கும், சிறப்பான ஆரோக்கியம் பெறவும், தேவையான சிகிச்சையைப் பெற மக்களுக்கு உதவ முடியும் ”என்று கூறினார்.
புனேவின் KEM மருத்துவமனை மற்றும் ஆராய்ச்சி மையத்தைச் சேர்ந்த டாக்டர் சித்தரஞ்சன் யஜ்னிக்கும், டாக்டர் ஓரம் அவர்களின் கருத்தில் உடன்படுகிறார். இளம் இந்தியர்களில் நீரிழிவு நோய் காரணமாக அதிகரித்து வரும் தொற்றுநோயைத் தவிர்ப்பதற்கு நீரிழிவு வகையை சரியாகக் கண்டறிவது இன்றியமையாதது என்றும் அதன் மூலம் நீண்டகால உயிரியல், சமூக மற்றும் பொருளாதாரத் தாக்கங்களைத் தவிர்க்க முடியும் என்றும் அவர் கூறினார்.
இந்தியர்களில் டைப் 1 நீரிழிவு நோய் வருவதைக் கணிக்க இந்த ஆய்வு பயன்படுத்தப்படலாம் என்பதையும் ஆராய்ச்சியாளர்கள் கண்டறிந்தனர்.
இந்திய மக்கள்தொகையின் மரபணு வேறுபாட்டைக் கருத்தில் கொண்டு, ஆய்வின் முடிவுகள் நாட்டின் பிற இனத்தவர்களிடமும் சரிபார்க்கப்பட வேண்டும். தொழில்துறை ஆராய்ச்சி கவுன்சில் CSIR- செல்லுலார் மற்றும் மூலக்கூறு உயிரியலின் மையத்தின்  இயக்குநர் டாக்டர் ராகேஷ் கே மிஸ்ரா, இந்தியாவில் “டைப் -1 நீரிழிவு நோயாளிகளில், 20 சதவீதத்துக்கும் அதிகமானோர் 15 வயதிற்கும் குறைவானவர்களாக இருப்பதால், டைப் 2 நீரிழிவு நோயிலிருந்து, டைப் -1 நீரிழிவு நோயை நம்பத்தகுந்த முறையில் கண்டறிய மரபணு சோதனைக் கருவி நாட்டிற்கு அதிக முக்கியத்துவம் வாய்ந்தது என்றார்.
உணவுப் பதப்படுத்துதல் தொழிற்சாலைகள் அமைச்சகம்
உற்பத்தி சார்ந்த ஊக்குவிப்புத் திட்டம்
பதப்படுத்தும் தொழிலுக்கான உற்பத்தி சார்ந்த ஊக்குவிப்புத் திட்டத்தை அமைச்சகம் வகுத்துள்ளது. இந்த திட்டத்தில் 3 அம்சங்கள் உள்ளன. முதலாவதாக, சிறுதானியங்கள் சார்ந்த உணவுகள், பதப்படுத்தப்பட்ட பழங்கள் மற்றும் காய்கறிகள், கடல்சார் உற்பத்திப் பொருட்கள் மற்றும் மொஸரெல்லா சீஸ்  உள்ளிட்ட சமைக்க தயார் நிலையில் உள்ள / உண்ணத் தயார் நிலையில் உள்ள 4 பெரிய உணவு உற்பத்தி பிரிவுகள், இரண்டாவதாக, முட்டைகள், கோழி இறைச்சி மற்றும் முட்டைப் பொருட்கள் உள்பட மேற்கூறிய 4 உணவு வகைகளை இயற்கையான முறையில் உற்பத்தி செய்யும் சிறிய நடுத்தர தொழில் நிறுவனங்களை ஊக்குவிக்கும் நோக்கம் கொண்டதாகும்.
3-வது அம்சம், உற்பத்தி பொருட்களுக்கான முத்திரை மற்றும் வெளிநாட்டு சந்தைப்படுத்துதல் தொடர்பான விஷயத்தில் வலுவான இந்திய வணிக முத்திரைகளுக்கு ஊக்கமளித்தலாகும்.
இந்த திட்டத்துக்கான விதிமுறைகள் 2021 மே மாதம் 2-ந் தேதி வெளியிடப்பட்டு விண்ணப்பங்கள் வரவேற்கப்பட்டன. 2021 ஜூன் 24 விண்ணப்பம் பெற கடைசி நாளாக அறிவிக்கப்பட்டது. முதல் பிரிவின் கீழ் 60 விண்ணப்பங்களும், 2-வது பிரிவின் கீழ் 12 விண்ணப்பங்களும், 3-வது பிரிவின் கீழ் 71 விண்ணப்பங்களும் அண்மையில் தேர்வு செய்யப்பட்டன.
மாநிலங்களவையில் மத்திய உணவு பதப்படுத்துதல் துறை இணை அமைச்சர் திரு பிரகலாத் சிங் படேல் எழுத்து மூலம் அளித்த பதிலில் இந்தத் தகவலைத் தெரிவித்துள்ளார்.
உள்நாட்டு விமானப் போக்குவரத்து அமைச்சகம்
உள்நாட்டு பராமரிப்பு, பழுதுபார்ப்பு மற்றும் முழுமையான சீரமைப்பு சேவைகளுக்கான ஜிஎஸ்டி 18%-லிருந்து 5%-ஆக குறைப்பு
விமானங்கள் உள்நாட்டிலேயே பராமரித்தல், பழுதுபார்ப்பு மற்றும் முழுமையான சீரமைப்பு சேவைகளுக்கான சரக்கு மற்றும் சேவை வரி  18%-லிருந்து 5%-ஆக குறைக்கப்பட்டுள்ளதாக மத்திய விமானப்போக்குவரத்துத் துறை இணை அமைச்சர்  வி கே சிங் தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ள அவர், கொவிட்டுக்கு முந்தைய நிதியாண்டான 2019-20 விமானப்பயணம் மேற்கொண்டவர்களில் சராசரி தினந்தோறும் சுமார் நான்கு லட்சமாக இருந்ததாக கூறியுள்ளார். 6 மார்ச் 2022, நிலவரப்படி, இந்தியாவில் சுமார் 3.7 லட்சம் பயணிகள், உள்நாட்டு விமானப் பயணத்தை மேற்கொண்டுள்ளனர்.
கடந்த சில மாதங்களாக தினசரி விமானப்பயணம் மேற்கொள்வோரின் எண்ணிக்கை கொவிட் பாதிப்புக்கு முந்தைய நிலையைவிட அதிகமாக உள்ளதாகவும் அவர் குறிப்பிட்டுள்ளார். அதிகரித்துவரும் விமானப் பயணிகளின் தேவையைப் பூர்த்தி செய்ய மத்திய அரசு பல்வேறு நடவடிக்கைகளை மேற்கொண்டு வருவதாகவும், மத்திய அமைச்சர் வி கே சிங் தெரிவித்துள்ளார்.
உத்தரப்பிரதேசம், மத்தியப்பிரதேசம், குஜராத், ஹரியானா உள்ளிட்ட 11 மாநிலங்கள் / யூனியன் பிரதேசங்களில் விமான எரிபொருளுக்கான மதிப்புக்கூட்டு வரி 5%ஆக குறைந்துள்ளதாகவும் ஜெனரல் வி கே சிங் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1805765
-----
(Visitor Counter : 209
சிறப்பு சேவைகள் மற்றும் கட்டுரைகள்
நேதாஜி சுபாஷ் சந்திரபோஸின் 125-வது பிறந்தநாள் கருத்தரங்கு
நேதாஜி சுபாஷ் சந்திரபோஸின் 125-வது பிறந்தநாளைக் கொண்டாடும் விதமாக சென்னை பத்திரிகை தகவல் அலுவலகமும், மண்டல மக்கள் தொடர்பு கள அலுவலகமும் இணைந்து இணைய கருத்தரங்கு ஒன்றை நடத்தின.
இதில் சென்னை லயோலா கல்லூரிப் பேராசிரியர் பெர்னார்டு சுவாமி கலந்துகொண்டு சிறப்புரையாற்றினார்.
நிகழ்ச்சியில் பேசிய பேராசிரியர் பெர்னார்ட் சுவாமி, நேதாஜி சுபாஷ் சந்திரபோஸ், இந்தியா சுதந்திரம் அடைய வேண்டும் என்பதை முக்கிய குறிக்கோளாகக் கொண்டு செயல்பட்டதாக கூறினார். இந்திய சுதந்திரப் போராட்டத்தில் நேதாஜி ஆற்றிய பணிகளையும், வரலாற்றையும் அவர் விவரித்தார்.
ஐரோப்பாவில் இருந்து இந்தியாவிற்கு திரும்பிய நேதாஜி இந்திய தேசிய காங்கிரஸில் இணைந்தது பற்றியும் அந்தக் கட்சியின் தலைவராக பணியாற்றியதையும் திரு பெர்னார்ட் விவரித்தார்.
தொடர்ந்து பேசிய அவர், இந்தியாவிற்காக எட்டு மொழிகளில் வானொலி சேவையை ஜெர்மனியில் நேதாஜி அறிமுகப்படுத்தியதாகவும் தெரிவித்தார். இந்திய தேசிய ராணுவத்தை 1942-ஆம் ஆண்டு திரு மோகன் சிங் உடன் இணைந்து நேதாஜி உருவாக்கியதைக் குறிப்பிட்ட அவர், அந்தப் படையில் 4000-க்கும் மேற்பட்ட வீராங்கனைகள் இணைந்ததாக தெரிவித்தார்.
முன்னதாக பத்திரிகை தகவல் அலுவலகததின் இயக்குநர் திரு குருபாபு பலராமன் தனது வரவேற்புரையில் நேதாஜியின் பிறந்த நாளை “பராக்ரம திவசாக” மத்திய அரசு கொண்டாடுகிறது என்று தெரிவித்தார். நிறைவாக, துணை இயக்குனர் திரு நதீம் துஃபைல் நன்றியுரை கூறினார்.
-----
(Visitor Counter : 49
பாதுகாப்பு அமைச்சகம்
இந்திய ராணுவத்தின் 240-வது பொறியாளர் படை தினம் அனுசரிப்பு
இந்திய ராணுவத்தின் 240-வது பொறியாளர் படை தினம், 2020 நவம்பர் 18 அன்று அனுசரிக்கப்பட்டது. இதனை முன்னிட்டு தேசிய போர் நினைவு சின்னத்தில், தலைமைப் பொறியாளர் லெஃப்டினண்ட் ஜெனரல் எஸ் கே ஸ்ரீவஸ்தவா மற்றும் அதிகாரிகள், நாட்டிற்காகத் தங்கள் இன்னுயிரைத் தியாகம் செய்த ராணுவ வீரர்களைப் போற்றும் வகையில் மலர் வளையம் வைத்து மரியாதை செலுத்தினர்.
ராணுவம் உள்ளிட்ட இதர பாதுகாப்பு அமைப்புகளுக்கு தேவையான உள்கட்டமைப்பு மற்றும் பொறியியல் ஆதரவை பொறியாளர் படையினர் செய்து வருகின்றனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1673792
தேர்தல் ஆணையம்
ஜனநாயகம் மற்றும் தேர்தல் மேலாண்மைக்கான இந்தியா சர்வதேச நிறுவனத்தில் டி. என். சேஷன் இருக்கைக்கான முதலாவது கவுரவ பேராசிரியராக டாக்டர் அஷூதோஷ் குமார் நியமனம்
இந்தியாவின் முன்னாள் தலைமைத் தேர்தல் ஆணையர் டி. என். சேஷனின் சாதனைகள் & பங்களிப்பையும், இளைய மற்றும் எழுச்சியுறும் இந்தியாவுடனான அவரது சிறப்பு பிணைப்புகளை நினைவுகூர்ந்து கொண்டாடும் விதமாகவும், புதுதில்லியில் உள்ள ஜனநாயகம் மற்றும் தேர்தல் மேலாண்மைக்கான இந்திய சர்வதேச நிறுவனத்தில் பாடத்திட்ட மேம்பாட்டு மையத்தில் தேர்தல் படிப்புகளுக்கான பல்வேறு அணுகுமுறைகள் குறித்து ஆராயும் விதமாகவும் இந்திய தேர்தல் ஆணையம் இந்த இருக்கையை ஏற்படுத்தி அதற்குரிய நிதியையும் வழங்கி வருகிறது.
இந்த இருக்கைக்கான பொறுப்பாளராக இருந்து வரும் முன்னாள் தலைமைத் தேர்தல் ஆணையர் திரு என் கோபாலசாமி தலைமையில், அகில இந்திய தொழில்நுட்பக் கல்விக் குழுவின் தலைவர் பேராசிரியர் அனில் சஹஸ்ரபுத்தே உள்ளிட்டோரை உறுப்பினர்களாக கொண்ட குழு, பஞ்சாப் பல்கலைக் கழகத்தின் அரசியல் அறிவியல் துறை பேராசிரியர் டாக்டர் அஷூதோஷ் குமாரை டி எஸ் சேஷன் இருக்கைக்கான கவுரவ பேராசிரியராக நியமித்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும். https://pib.gov.in/PressReleasePage.aspx?PRID=1811854
சுற்றுச்சூழல் மற்றும் வனத்துறை அமைச்சகம்
சிஒபி 27-ல் 2030க்கு முந்தைய லட்சியம் குறித்த அமைச்சர்கள் நிலையிலான உயர்நிலை வட்டமேசை கூட்டத்தில் சுற்றுச்சூழல், வனம் மற்றும் பருவநிலை மாற்றத்துறை அமைச்சர் குறுக்கீடு செய்தார்
சிஒபி 27-ல் இன்று 2030க்கு முந்தைய லட்சியம் குறித்த அமைச்சர்கள் நிலையிலான உயர்நிலை வட்டமேசை கூட்டத்தில் சுற்றுச்சூழல், வனம் மற்றும் பருவநிலை மாற்றத்துறை அமைச்சர் குறுக்கீடு செய்தார். அவரது குறுக்கீட்டின் போது கூறியதாவது:
“இந்தக் கூட்டத்தின் தொடக்கத்தில் நமது கண்ணோட்டங்களில் சிலவற்றை விரிவான உணர்வில் நான் தெரிவிக்கிறேன். பின்னர் விளக்கங்களுக்கு வருகிறேன்.
நமது வட்டமேசை கூட்டத்தின் தலைப்பே முறையாக புரிந்துகொள்ளப்பட வேண்டும். 2030க்கு முந்தையை என்பதை தெளிவுபடுத்த வேண்டும். எவ்வளவு காலத்திற்கு 2030க்கு முந்தைய என்பது செல்லவிருக்கிறது? எங்களின் கருத்தில் 2030க்கு முந்தைய என்பது 2020க்கு முந்தைய என்பதிலிருந்து மாறுபட்டதாக இருக்கவில்லை. குறிப்பிட்ட ஆண்டுக்கு முன் மொத்த கரியமிலவாயு வெளியேற்றத்தை அளவிடுவது பொறுப்புமிக்கது. எனவே, நமது 2020க்கு முந்தைய பொறுப்பு என்பதும் 2020க்கு முந்தைய உறுதிப்பாடுகளும் நிறைவேற்றப்பட்டனவா என்பதும் பரிசீலனைக்கு உட்படுத்தப்பட வேண்டும். அது 2020-ல் தொடங்குவதாக இருக்கமுடியாது.
இணைப்பு- 1 தரப்பினரும், அதேபோல், பல தனி நாடுகளும் தங்களின் 2020க்கு முந்தைய உறுதிப்பாடுகளை இணைந்து நிறைவேற்றவில்லை என்பது எங்களின் புரிதலாகும். ஆனால், சிறந்த அறிவியலின்படி, உண்மையான கேள்வி என்பது 2030 வரையிலான மொத்த கரியமிலவாயு வெளியேற்றமாகும். எனவே, 2030க்கு முந்தைய லட்சியம் என்பது சம்பந்தப்பட்ட நாடுகள் கரியமிலவாயு பட்ஜெட்டில் தங்களின் நியாயமான பங்கிற்குள் இருக்கிறார்களா, வரலாற்று சிறப்பு மிக்க இரண்டு காலகட்டங்களையும், எதிர்காலத்தையும் கவனத்தில் எடுத்துக்கொண்டார்களா என்பதை அளவிடுவதாக இருக்கவேண்டும். இந்த அறிவியல் வகைமையின் படி 2030 மற்றும் 2050க்கு முன் சில வளர்ச்சியடைந்த நாடுகள் கரியமிலவாயு வெளியேற்றத்தில் பூஜ்ய நிலையை அடையவேண்டும் என்பது போதுமானதல்ல. எனவே, லட்சியத்திற்கான வாய்ப்புகள் பற்றி நாம் பேச்சை தொடங்கவேண்டும்.
லட்சியத்திற்கான வாய்ப்புகள் நாடுகளைப் பொறுத்து மாறுபடுகின்றன. இதனை நாம் அங்கீகரிக்க வேண்டும். இல்லை என்றால், பங்களிப்பு செய்வதற்கு குறைந்த வாய்ப்பை கொண்டுள்ளவர்களின் லட்சியத்தை அதிகரிக்கும் நமது முயற்சிகளின் விளைவு செயலின்மையாக மட்டுமே இருக்கக்கூடும். வளர்ச்சியடைந்த நாடுகள், தலைமையை ஏற்கவேண்டும். அவர்களுக்குள் வைத்திருக்கும் பெரும் திரளான நிதி மற்றும் தொழில்நுட்பம் பறிமாறப்படவேண்டும். இந்த மாநாடும், பாரீஸ் ஒப்பந்தமும் இதனை அங்கீகரித்துள்ளன. ஆனால், நாம் போதிய செயல்களை கொண்டிருக்கவில்லை”.
பாதுகாப்பு அமைச்சகம்
யூரி பகுதியில் ராணுவத்தினர் 2 பயங்கரவாதிகளை சுட்டுக் கொன்று பெரிய ஊடுருவல் முயற்சியை முறியடித்தனர்
ஜம்மு காஷ்மீர் பாரமுல்லா மாவட்டத்தில் யூரி பகுதியில் எல்லைக் கட்டுபாட்டுக் கோட்டு அருகே பெரிய ஊடுருவல் முயற்சியை ராணுவம் முறியடித்தது. எல்லைக் கட்டுபாட்டு கோட்டு அருகே நிலவும் கடுமையான நிலப்பகுதியைப் பயன்படுத்தி இம்மாதம் நான்கு – 5 –ம் தேதிக்கு இடைப்பட்ட இரவில் ஊடுருவ முயன்ற பயங்கரவாதிகளை ராணுவத்தினர் இடைமறித்தனர். இதனை அடுத்து பயங்கரவாதிகள் கண்மூடித்தனமாக சுடத் தொடங்கினர். பின்னர் ஏற்பட்ட சண்டையில் 2 பயங்கரவாதிகள் கொள்ளப்பட்டனர்.
எல்லைக் கட்டுபாட்டு கோட்டுப் பகுதியில் தேடுதல் நடவடிக்கை மேற்கொள்ளப்பட்டது. அப்போது ராணுவத்தினர் பயங்கரவாதிகளின் சடலங்களை கண்டுப்பிடித்தனர், ஆயுதங்கள் மற்றும் சண்டைக்குப் பயன்படும் பொருட்கள் ஆகியவற்றையும் ராணுவத்தினர் கண்டுபிடித்து அகற்றினர். கடந்த 5 மாதங்களில் யூரி பகுதியில் நடைபெற்ற 4 –வது ஊடுருவல் முயற்சியாகும் இது.
கர்னல் அமான் ஆனந்த்
ராணுவ பொதுமக்கள் தொடர்பு அதிகாரி
தொலைதொடர்பு மற்றும் தகவல் தொழில்நுட்ப அமைச்சகம்
தபால் துறை நவீனமயமாக்கல்
தகவல் தொடர்பு அமைச்சகத்தின் கீழ் உள்ள அஞ்சல் துறை, அஞ்சல் துறையின் டிஜிட்டல் மயமாக்கல் மற்றும் நவீனமயமாக்கலுக்காக ‘தகவல் தொழில்நுட்ப  நவீனமயமாக்கல் திட்டத்தை’ செயல்படுத்தியுள்ளது.
அனைத்து 25,099 துறைசார் தபால் நிலையங்களும் கணினிமயமாக்கப்பட்டுள்ளன. கிராமப்புறங்களில் உள்ள 1,29,854 கிளை தபால் நிலையங்களும் நவீனமயமாக்கப்பட்டுள்ளன. வங்கி, காப்பீடு, அஞ்சல்கள், மனித வளங்கள் மற்றும் நிதி & கணக்குகள் உட்பட அஞ்சல் துறையின் அனைத்து செயல்பாடுகளுக்கும் சர்வர் அடிப்படையிலான ஒருங்கிணைந்த தீர்வு வழங்கப்பட்டுள்ளது.
வணிகத்தை அதிகரிப்பதற்காக, இத்துறை அதன் செயல்பாடுகள் மற்றும் சேவைகளை அவ்வப்போது மதிப்பாய்வு செய்து, வாடிக்கையாளர் மற்றும் வணிகத்திற்கு ஏற்றதுபோல் மேம்பாட்டுக்கான நடவடிக்கைளை எடுத்துவருகிறது. தபால் துறை அரசாங்க அமைப்புகளுடன் இணைந்து பல்வேறு பொது சேவைகளை வழங்கி வருகிறது. ஆதார் பதிவு மற்றும் புதுப்பித்தல் வசதிகள், தபால் அலுவலக பாஸ்போர்ட் சேவை மையங்கள், ரயில் பயணிகள் முன்பதிவு வசதிகள், டிஜிட்டல் லைஃப் சான்றிதழ்கள் போன்ற சேவைகளை தபால் துறை வழங்குகிறது. நடப்பு ஆண்டில் ‘தகவல் தொழில்நுட்பம் நவீனமயமாக்கல் திட்டத்தில்’ செய்யப்பட்டுள்ள மொத்த முதலீடு ரூ. 49.57 கோடி 
1,29,854 கிராமப்புற கிளை அஞ்சல் அலுவலகங்கள் உட்பட 1,54,953 தபால் நிலையங்கள் நவீனமயமாக்கப்பட்டு, பல்வகையான அரசு சேவைகளை வழங்குகிறது. 13,352 ஆதார் பதிவு மற்றும் புதுப்பிப்பு மையங்கள் மற்றும் 429 பாஸ்போர்ட் சேவை மையங்கள் ஆகியவை தபால் நிலையங்களில் செயல்படுகின்றன. மேலும், 1,20,196 தபால் நிலையங்கள் பொது சேவை மைய  சேவைகளை வழங்குகின்றன.
மக்களவையில் இன்று கேட்கப்பட்ட கேள்வி ஒன்றுக்கு எழுத்துப்பூர்வமாக அளித்த பதிலில் தகவல் தொடர்புத் துறை இணையமைச்சர் திரு. தேவுசின் சவுகான் இந்தத் தகவலைத் தெரிவித்தார்.
குடியரசுத் தலைவர் செயலகம்
குடியரசுத் தலைவர் பிப்ரவரி 12 முதல் 13 வரை உத்தரப் பிரதேசத்தில் பயணம் மேற்கோள்கிறார்
குடியரசுத் தலைவர் திருமதி திரௌபதி முர்மு, 2023 பிப்ரவரி 12 முதல் 13 வரை உத்தரப் பிரதேச மாநிலத்தில் பயணம் மேற்கொள்கிறார்.
பிப்ரவரி 12, 2023 அன்று, லக்னோவில் நடைபெறும் உத்தரப்பிரதேச உலக முதலீட்டாளர்கள் உச்சிமாநாடு-2023-ன் நிறைவு அமர்வில் குடியரசுத் தலைவர் கலந்துகொள்கிறார். அன்று மாலை, லக்னோவில் உள்ள லோக் பவனில் உத்தரபிரதேச அரசு அவருக்கு மரியாதை அளிக்கும் வகையில் நடத்தும் வரவேற்பு நிகழ்ச்சியில் அவர் கலந்து கொள்கிறார்.
பிப்ரவரி 13, 2023 அன்று, லக்னோவில் உள்ள பாபாசாகேப் பீம்ராவ் அம்பேத்கர் பல்கலைக்கழகத்தின் 10-வது பட்டமளிப்பு விழாவில் குடியரசுத் தலைவர் பங்கேற்கிறார். தில்லி திரும்புவதற்கு முன், அவர் காசி விஸ்வநாதர் கோயிலுக்கு செல்வதுடன் வாரணாசியில் கங்கா ஆரத்தியில் கலந்து கொள்ளவுள்ளார்.
தொழிலாளர் மற்றும் வேலைவாய்ப்பு அமைச்சகம்
தற்சார்பு இந்தியா வேலைவாய்ப்புத் திட்டம்  வேலைவாய்ப்பு உருவாக்கும் இலக்கை தாண்டியது
மத்திய அரசின் புதுமையான வேலைவாய்ப்பு ஊக்குவிப்புத் திட்டமான தற்சார்பு இந்தியா வேலைவாய்ப்புத் திட்டம்  அதன் ஆரம்ப வேலைவாய்ப்பு உருவாக்க இலக்குகளை தாண்டியுள்ளது, இது கோவிட் -19 தொற்றுநோயின் போது வேலை உருவாக்கம் மற்றும் மீட்சியை ஊக்குவிப்பதில் அதன் வெற்றியைக் காட்டுகிறது.
அக்டோபர் 1, 2020 முதல் திறம்பட தொடங்கப்பட்ட ஏபிஆர்ஒய், தொழிலாளர் வருங்கால வைப்பு நிதி அமைப்பில்  பதிவு செய்யப்பட்ட நிறுவனங்களின் முதலாளிகளுக்கு நிதி ஆதரவை வழங்குவதன் மூலம் புதிய வேலை வாய்ப்புகளை உருவாக்குவதைத் தூண்டுவதற்காக வடிவமைக்கப்பட்டது. 1000 ஊழியர்கள் வரை உள்ள நிறுவனங்களுக்கு ஊழியர் மற்றும் நிறுவனங்களின் பங்களிப்புகள்  இரண்டையும் உள்ளடக்குவதன் மூலம் தொற்றுநோயால் வேலை இழந்தவர்கள் உள்பட வேலைவாய்ப்பற்ற நபர்களின் வேலைவாய்ப்பை ஊக்குவிப்பதை இந்தத் திட்டம் நோக்கமாகக் கொண்டது. 1000 க்கும் மேற்பட்ட ஊழியர்களைக் கொண்ட நிறுவனங்களுக்கு, புதிய ஊழியர்களைப் பொறுத்தவரை ஊழியரின் ஈபிஎஃப் பங்களிப்புகள்  மட்டுமே உள்ளடக்கப்பட்டன.
மார்ச் 31, 2022 வரை பதிவுகளுக்கு திறந்திருந்த இந்தத் திட்டம், இந்தியா முழுவதும் சுமார் 7.18 மில்லியன் ஊழியர்கள் பயனடைய இலக்கு நிர்ணயித்திருந்தது. ஜூலை 31, 2023 நிலவரப்படி, ஏபிஆர்ஒய் ஏற்கனவே 7.58 மில்லியனுக்கும் அதிகமான புதிய ஊழியர்களை பதிவு செய்துள்ளது, இது அதன் ஆரம்ப வேலைவாய்ப்பு உருவாக்க இலக்கை தாண்டியுள்ளது.
இதுவரை, 60,44,155 புதிய பணியாளர்களை நியமித்து, அனைத்து தகுதி நிபந்தனைகளையும் பூர்த்தி செய்த பின்னர், மொத்தம் 1,52,380 நிறுவனங்கள் ஏ.பி.ஆர்.ஒய் திட்டத்தின் கீழ் ரூ.9,669.87 கோடி மதிப்பிலான நன்மைகளைப் பெற்றுள்ளன. பயனாளி நிறுவனங்கள் மற்றும் ஊழியர்களால் பூர்த்தி செய்யப்படும் குறிப்பிட்ட தகுதி அளவுகோல்களுக்கு மாதந்தோறும் நன்மைகள் வழங்கப்படுவதை இத்திட்டம் உறுதி செய்கிறது.
இந்த சவாலான காலங்களில் பொருளாதார மீட்சியை அதிகரிப்பதில் அதன் பங்கை அடிக்கோடிட்டுக் காட்டி, வேலைவாய்ப்புச் சந்தையின் மறுமலர்ச்சிக்கு கணிசமான பங்களிப்பை இந்தத் திட்டம் வலியுறுத்துகிறது.
இது பற்றிய கூடுதல் தகவலுக்கு, <https://www.epfindia.gov.in/site_en/abry.php> ஐப் பார்க்கவும்.
இளைஞர் நலன் மற்றும் விளையாட்டு அமைச்சகம்
புனே பல்கலைக்கழகத்தின் கசாபா ஜாதவ் விளையாட்டு வளாகத்தை மத்திய இளைஞர் நலன் மற்றும் விளையாட்டுத்துறை அமைச்சர் அனுராக் தாக்கூர் தொடங்கிவைத்தார்
நாட்டின் அனைத்து மட்டங்களிலும் விளையாட்டுக் கட்டமைப்பை மேம்படுத்தி, இந்திய இளைஞர்கள் தேசிய மற்றும் சர்வதேச விளையாட்டுப் போட்டிகளில் சிறந்து விளங்கச் செய்ய வேண்டுமென, மத்திய இளைஞர் நலன் மற்றும் விளையாட்டுத்துறை அமைச்சர் திரு.அனுராக் சிங் தாக்கூர் வலியுறுத்தியுள்ளார்.
சாவித்ரிபாய் பூலே புனே பல்கலைகழக விளையாட்டு வளாகத்தை தொடங்கிவைத்துப் பேசிய திரு.தாக்கூர், “நாட்டில் உலகத்தரம் வாய்ந்த விளையாட்டுக் கட்டமைப்புகளை உருவாக்க மத்திய அரசு, மாநில அரசுகள், பல்கலைகழகங்கள், விளையாட்டுக் கூட்டமைப்புகள் மற்றும் பெருநிறுவனங்கள் இணைந்து செயல்பட வேண்டும்“ என்றார். ஒலிம்பிக் தனிநபர் பிரிவில் முதல் பதக்கம் வென்ற இந்தியரான கசாபா ஜாதவ் பெயரில் அதிநவீன விளையாட்டு வளாகத்தை உருவாக்கியிருப்பதற்காக, புனே பல்கலைகழகத்திற்கு அவர் பாராட்டுத் தெரிவித்தார். புனே பல்கலைகழகத்தின் முன்னாள் மாணவரான கசாபா ஜாதவ், 1952-ம் ஆண்டு ஹெல்சிங்கியில் நடைபெற்ற ஒலிம்பிக் கோட்டியில், வெண்கலப் பதக்கம் வென்றவர் என்பது குறிப்பிடத்தக்கது.
தற்போது உருவாக்கப்பட்டுள்ள அதிநவீன கட்டமைப்பு வசதிகள் மூலம், இப்பல்கலைகழகத்தை சசேர்ந்த விளையாட்டு வீரர்கள் சிறந்து விளங்குவதோடு, எதிர்கால பல்கலைகழக விளையாட்டுப் போட்டிகளில், முதல் 2 – 3 இடங்களுக்குள் வர முயற்சிக்க வேண்டுமெனவும் அமைச்சர் கேட்டுக் கொண்டார். புனே பல்கலைகழகத்தைப் போன்று அனைத்துப் பல்கலைகழகங்களும், தலைசிறந்த விளையாட்டுக் கட்டமைப்புகளை உருவாக்க முன்வர வேண்டுமெனவும் திரு.அனுராக் சிங் தாக்கூர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் :
https://www.pib.gov.in/PressReleasePage.aspx?PRID=1828964